| **Rose Namajunas** |
| --- |
|  |
| R. Namajunas 2012 m. |
| Gimė | 1992 m. birželio 29 d. (31 metai)Milvokis, Viskonsinas, JAV |
|  |
| Veikla | mišrių kovos menų kovotoja |

**Rose Gertrude Namajunas** (liet. *Rožė Gertrūda Namajūnaitė*; g. 1992 m. birželio 29 d. Milvokyje, Viskonsine, JAV) – lietuvių kilmės JAV sportininkė, mišrių kovos menų kovotoja, UFC čempionė. 
Ūgis – 165 cm, svoris – apie 52 kg. Dvikartinė UFC moterų *strawweight* svorio kategorijos čempionė.

Biografija
----------

Rose yra lietuvių kilmės: mama Jolita Namajūnienė – muzikė, o tėvas Artūras Namajūnas (1963–2008) – dailininkas. 
Jie su mažamečiu sūnum Nojum 1991 m. emigravo į JAV. Rose gimė 1992 m. birželio 29 d. Milvokyje. Tėvas susirgo ir šeimai iširus reemigravo. 
Rose senelis yra daugkartinis Lietuvos ir Baltijos šalių imtynių čempionas Algimantas Andriukonis (1937–2020). 
Vardą Rose (liet. Rožė) gavo savo prosenelės Rožės Gotšalkaitės-Namajūnienės garbei.

Rose patėvis ją ir brolį nuvedė į kovinio sporto treniruotes. Nuo 5 m. amžiaus užsiiminėjo tekvondo, nuo 11 – karatė, vėliau – brazilišku džiudžitsu, kikboksu, imtynėmis. 
Baigė aukštesniąją muzikos ir meno mokyklą (fortepijono klasę), dvejus metus studijavo sporto ekonomiką.

Nuo 2010 m. rugpjūčio – MMA kovotoja mėgėja, nuo 2013 m. sausio – UFC kovotoja profesionalė. 
2017 m. lapkričio 4 d. nokautu laimėjo UFC čempionės titulą („strawweight" kategorija; iki 52 kg) iš lenkės Joanna Jędrzejczyk. 
2018 m. balandžio 7 d. revanšo metu titulą apgynė. 
2019 m. gegužės 11 d. nokautu (*slam*) pralaimėjo UFC čempionės diržą brazilei Jéssica Andrade. 
2020 m liepos 20 d. revanšo metu R. Namajunas nugalėjo jau iki tol čempionės titulą praradusią J. Andrade, bet patyrė keturgubą nosies lūžį. 
2021 m. balandžio 24 d. vėl tapo UFC čempione nokautavusi (*head kick*) kinę Zhang Weili.
2021 m. lapkričio 6 d. atkaklioje revanšo kovoje titulą apgynė.

UFC iš 15 kovų laimėjo 11, pralaimėjo 4. 
Ją treniravo Duke Roufus, Pat Barry, Trevor Wittman, Tony Basile ir kiti treneriai. Rose treneris, treniruočių partneris ir vaikinas Pat Barry yra buvęs kikboksininkas ir taip pat mišrių kovos menų UFC kovotojas. 
Pravardė „Thug" (liet. *banditė*) gauta dar vaikystėje, pasak jos pačios, draugė taip praminė dėl grasinančio žvilgsnio, kai su kuo nors apsižodžiuodavo.

R. Namajunas kelis kartus lankėsi Lietuvoje ir dažnai šneka apie lietuvybę. Vaikystėje ji šiek tiek mokėjo šnekėti lietuviškai (taip pat ir senelių dėka), bet kai šeimoje atsirado amerikietis patėvis ir namie visi perėjo prie anglų kalbos, lietuvių kalba buvo beveik pamiršta. Rose bando ją atgaivinti.

Pasiekimai
----------

* UFC čempionė moterų *strawweight* svorio kategorijoje (2017, 2021 m.).
* Apgynė UFC čempionės titulą (2018, 2021 m.).
* Geriausias vakaro pasirodymas (tris kartus: prieš Paige VanZant, Joanna Jędrzejczyk, Zhang Weili).
* Geriausios vakaro kautynės (dukart prieš Jéssica Andrade ir sykį prieš Karolina Kowalkiewicz).
* Kautynių realybės šou „The Ultimate Fighter: A Champion Will Be Crowned" antroji vieta.
* 2018 m. ESPY geriausio kovotojo nominacija.

Nuorodos
--------

* Karolina STAŽYTĖ „Svečiuose pas kovų superžvaigždės R.Namajunas močiutę – papasakojo apie šią narvo karalienę ir jos talento šaknis", 15min.lt, 2019-09-15.

(Archyvas)

Išnašos
-------

1. ↑
2. 1 2  „Kovotojos R. Namajunas šeima sunkumų patyrė ir Lietuvoje, ir užsienyje". *lrytas.lt*. 2021-05-09. Nuoroda tikrinta 2024-02-22.
3. ↑  
Čerškus, Robertas (2017-11-16). „Pasaulio čempionė Rožė Namajūnaitė ir jos tikroji kilmė (video)". *alkas.lt*. Alkas. Suarchyvuotas originalas 2021-04-29. Nuoroda tikrinta 2021-11-10.
4. 1 2 3  
Nesavas, Martynas (2020-11-08). „Lietuviškoje aplinkoje augusi UFC superžvaigždė Namajunas: man labai svarbu būti lietuve, jaučiu didelę atsakomybę". *lrt.lt*. LRT. Suarchyvuotas originalas 2021-04-26. Nuoroda tikrinta 2021-11-10.
5. ↑
6. ↑  Jonušienė, Danutė (2017-12-16). „Senelis vieną po kito guldė rusus, o jo anūkė siautėja Amerikoje". *lrytas.lt*. Lietuvos rytas. Suarchyvuotas originalas 2021-04-29. Nuoroda tikrinta 2021-11-10.
7. ↑  
Doherty, Dan (2021-04-24). „UFC 261 Results: Rose Namajunas Head Kicks, Upsets Weili Zhang". *cagesidepress.com* (amerikiečių anglų). Cageside. Suarchyvuotas originalas 2021-04-28. Nuoroda tikrinta 2021-11-10.
8. ↑  
Law, Eddie (2021-11-07). „UFC 268 Results: Rose Namajunas Retains Title, Beats Weili Zhang via Split Decision". *cagesidepress.com* (amerikiečių anglų). Cageside. Suarchyvuotas originalas 2021-11-08. Nuoroda tikrinta 2021-11-10.
9. ↑
10. ↑
11. ↑  Rose Namajunas - Rediscovering My Lithuanian Roots, YouTube, 2021-06-20.
12. ↑
13. ↑
14. ↑  Lee, Alexander K. (2021-04-25). „UFC 261 bonuses: Kamaru Usman, Rose Namajunas rewarded for championship knockouts". *MMA Fighting* (anglų). Nuoroda tikrinta 2021-04-25.
15. ↑
16. ↑